Diari Oficial de la Generalitat Valenciana


Sumari del DOGV 334, del 29-01-1986 (1986/805647)

ORDRE de 10 de gener de 1986, de la Conselleria de Cultura, Educació i Ciència, per la qual es regula provisiónalment el Consell Assessor de la Biblioteca Valènciana.
----------------------------------------------------------------------------------------------------------------------------------------------------------------------

### Dades del document

Número de DOGV
:   334

Data del DOGV
:   29-01-1986

Secció del DOGV
:   ALTRES DISPOSICIONS

Número del document
:   1986/805647


Data del document
:   10-01-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 10 de gener de 1986, de la Conselleria de Cultura, Educació i Ciència, per la qual es regula provisionalment el Consell Assessor de la Biblioteca Valenciana.  
Per Decret 5/í985, de 8 de gener, del Consell de la Generalitat Valenciana, es creà la Biblioteca Valenciana com a centre superior bibliotecari de la Generalitat Valenciana amb la finalitat d'aplegar, conservar i organitzar fons editorials considerats patrimoni de la Comunitat Valenciana; elaborar i difondre informació bibliogràfica sobre producció editorial de la Comunitat Valenciana i servir de font de documentació per a les Institucions Valencianes de la Comunitat Valenciana, creant en l'article 5é el Consell Assessor de la Biblioteca Valenciana.   
L?adequat funcionament de la Biblioteca Valenciana requereix la formació del seu Consell Assessor per tal que els seus membres col·laboren i assessoren en totes les tasques que ha de realitzar.   
Amb aquesta finalitat i mentre es desenvolupa reglamentàriament i total el Decret 5/1985, de 8 de gener, es regula provisionalment el Consell Assessor de la Biblioteca Valenciana.   
En atenció d'aquests motius, i fent ús de les facultats que legalment tinc atribuïdes,   
DISPOSE:  
Article primer  
El Consell Assessor de la Biblioteca Valenciana prestarà la seua assistència i consell a la Conselleria de Cultura, Educació i Ciència en tots els assumptes relacionats amb el desenvolupament i activitats de la Biblioteca Valenciana.   
Article segon  
Seran funcions del Consell Assessor de la Biblioteca Valenciana:   
1. Fomentar, en tots els aspectes, el desenvolupament i perfeccionament de la Biblioteca Valenciana, mitjançant les oportunes propostes raonades que es dirigiran a la Conselleria de Cultura, Educació i Ciència.   
2. Estimular els disposits, donacions i llegats bibliotecaris dels particulars i de les entitats de tota mena a la Biblioteca Valenciana.   
3. Contribuir amb les seues propostes d'iniciativa i assessorament a millorar les instal·lacions, incrementar els fons, completar les col·leccions i, mols especialment, a vetlar per l'adequada conservació de la riquesa bibliogràfica i documental de la Biblioteca Valenciana.   
4. Contribuir al foment d'exposicions, conferencies, concursos i d'altres activitats en relació amb la Biblioteca i els seus fins, edicions de catàlegs, inventaris i repertoris i, en general, de totes aquelles publicacions que contribuesquen a la seua expansió i coneixement.   
5. Suggerir iniciatives, directrius i proposar actuacions de l?Administració en relació amb la Biblioteca Valenciana, o sobre qualsevol altre assumpte que incidesca en la matèria i finalitats que la Biblioteca Valenciana té atribuïdes.   
Article tercer  
Sota la Presidència del Conseller de Cultura, Educació i Ciència, el Consell Assessor de la Biblioteca Valenciana estarà integrat per:   
- El Director General de Cultura, com a Vice-president.   
- El Director de la Biblioteca Valenciana.   
Un nombre de vocals, lliurement designats pel Conseller de Cultura, Educació i Ciència a proposta del Director General de Cultura entre persones d'especial competència i rellevància en l'àmbit cultural de la Comunitat Valenciana.   
- El Cap del Servei del Llibre, Arxius i Biblioteques de la Direcció General de Cultura, qui detindrà el càrrec de secretari, amb veu i vot.   
- La presidència designarà un assessor permanent entre el vocals, qui tindrà con a missió assistir en totes les activitats el President i el Vice-president del Consell Assessor i el Director de la Biblioteca Valenciana.   
Article quart  
El Consell Assessor de la Biblioteca Valenciana haurà de celebrar dues sessions anyals amb caràcter ordinari.   
Tanmateix, podrà celebrar sessions extraordinàries per convocatòria del seu president o quan ho sol·licite almenys un terç dels seus membres.   
Article cinqué  
Per a que el Consell Assessor de la Biblioteca Valenciana puga celebrar vàlidament una sessió, hauran de trobar-s'hi presents al menys la meitat més u dels membres que legalment la compassen i en tot cas el President i el Secretari o qui els sustituesquen.   
DISPOSICIO FINAL  
La present Ordre entrarà en vigor el mateix dia de la seua publicació al Diari Oficial de la Generalitat Valenciana.   
València, 10 de gener de 1986.   
El Conseller de Cultura Educació i Ciència  
CEBRIA CISCAR I CASABAN